== Fra kloster til slot ==
[[Fil:Engraving of Odense Castle.jpg|thumb|Den ældste gengivelse af slottet er fra Braunius kortet over [[Odense]] fra [[1593]]. Det trefløjede anlæg ses med kamtakkede gavle. Tårnene er til trapperne mellem etagerne.]]
Klosteret blev efter Reformationen i [[1536]] [[Krongods|kongens ejendom]], og fik navnet Odensegård. De sidste [[munk]]e fik lov til at blive, men skulle dele pladsen med lensmanden. Klosterets ejendomme blev lagt sammen med ejendommene under [[Næsbyhoved Slot]], og blev herefter kaldt [[Odensegård Amt|Odensegårds Len]]. Den første lensmand var [[Claus Daa (landsdommer)|Claus Daa]].
 
I [[1570]]'erne besluttede [[Frederik 2.]] at det gamle kloster skulle indrettes, så det bedre kunne huse den kongelige familie, når de var på gennemrejse.{{sfn|Michaelsen & Lorentzen|2008|pp=31}} Ombygningen var færdig i [[1575]], og de kongelige værelser og repræsentationslokalerne kom til at ligge i vestfløjen.{{sfn|Michaelsen & Lorentzen|2008|pp=34}} I østfløjen havde lensmanden til huse og sydfløjen rummede [[køkken]]et.{{sfn|Michaelsen & Lorentzen|2008|pp=41}} Alle tre fløje fik tilføjet en ekstra [[etage]], så de fik den nuværende højde.{{sfn|Michaelsen & Lorentzen|2008|pp=32}} Fra den store ombygning sidst i [[1500-tallet]] og frem til [[1720]] stod klosteret således næsten uændret.
Religion Bygninger,_konstruktioner_og_anlæg